Source: https://webpravo.eu/clanky/platenie-poistneho-na-zdravotne-a-socialne-poistenie-zacinajucimi-podnikatelmi
Timestamp: 2019-10-18 01:12:44+00:00
Document Index: 15664247

Matched Legal Cases: ['§ 21', '§ 21', '§ 3', '§ 138', '§ 3', '§ 138', '§ 3', '§ 6', '§ 21', '§ 19', '§ 11', '§ 11', '§ 11', '§ 16', '§ 16', '§ 11', '§ 16', '§ 11', '§ 12']

Platenie poistného na zdravotné a sociálne poistenie začínajúcimi podnikateľmi – Webpravo
Home » Články » Platenie poistného na zdravotné a sociálne poistenie začínajúcimi podnikateľmi
Nie je to tak dávno, že médiami prebehla správa, že SR vyplatí 1,4 milióna Eur za jednu ( slovom jednu ) konferenciu s startupoch. To je také typicky slovenské.Preto som sa rozhodol , že podporím začínajúcich podnikateľov celkom zadarmo a to článkom ako je to s platením odvodov začínajúcimi podnikateľmi. Minimálne odvody do sociálnej a zdravotnej poisťovne predstavujú aktuálne ( október 2015 ) sumu 57,68 Eur ZP a 136,57 Eur . To je spolu 194,25 Eur a ročne 2331 Eur. To už je zaujímavá suma.
Zákon o sociálnom poistení č. 461/2003 Z.z, a zákon č. 580/2004 Z.z. o zdravotnom poistení poznajú situácie, kedy sa plateniu tejto sumy môže podnikateľ vyhnúť. Kľúčom k odpovedi na otázku, kedy neplatiť odvody na zdravotné poistenie a zdravotné poistenie je poznať podmienky za ktorých vzniká povinné sociálne poistenie SZČO a za akých podmienok sa neuplatní minimálny vymeriavací základ pre SZČO.
Poďme teda na to,
Povinné sociálne poistenie SZČO vzniká za predpokladu uvedeného v § 21 zákona o sociálnom poistení 461/2003 Z.z.
Konkrétne § 21 ods.1 zákona č. 461/2003 Z.z. hovorí o situácii platiteľa poistného , ktorý nemá odklad daňového priznania citujem
Povinné nemocenské poistenie a povinné dôchodkové poistenie samostatne zárobkovo činnej osobe vzniká od 1. júla kalendárneho roka nasledujúceho po kalendárnom roku, za ktorý jej príjem uvedený v § 3 ods. 1 písm. b) a ods. 2 a 3 bol vyšší ako 12-násobok vymeriavacieho základu uvedeného v § 138 ods. 5, a zaniká 30. júna kalendárneho roka nasledujúceho po kalendárnom roku, za ktorý jej príjem uvedený v § 3 ods. 1 písm. b) a ods. 2 a 3 nebol vyšší ako 12-násobok vymeriavacieho základu uvedeného v § 138 ods. 5, ak tento zákon neustanovuje inak.
Inými slovami jeho príjem z podnikania ( zárobkovej činnosti uvedenej v § 3 ods. 1 písm. b) zákona č. 461/2003 Z.z. ) presiahol 12x 412,00 eur , čiže sumu 4944 Eur . Ide o príjmy podľa § 6 ods. 1 a 2 zákona č. 595/2003 Z.z.. Upozorňujem, že ide o príjem a nie zisk!
SZČO začala podnikať a počas prvého roka podnikania – rok 2014 dosiahla príjem 4800 Eur a základ dane 250 Eur . Povinné sociálne poistenie jej od 1.7.2015 nevznikne, pretože jej príjem nedosiahol výšku 12 násobku všeobecného vymeriavacieho základu – teda sumu 4944 Eur.
Ustanovenie § 21 ods. 2 zákona č. 461/2003 Z.z. rieši situáciu , kedy platiteľ poistného má podaný odklad podania daňového priznania. V podstate ide o analogickú situáciu, len jediný rozdiel spočíva v tom, že povinné sociálne poistenie vzniká od 1.10. kalenárneho roka.
SZČO začala podnikať a počas prvého roka podnikania – rok 2014 dosiahla príjem5200 Eur a základ dane 250 Eur . Mala podaný odklad daňového priznania do 30.6.2015 Povinné sociálne poistenie jej od 1.7.2015 nevznikne, ale až od 1.10.2015, pretože jej príjem presiahol výšku 12 násobku všeobecného vymeriavacieho základu – teda sumu 4944 Eur.
Zákon č. 580/2004 Z.z,, ktorý platí od 1.1.2005 ustanovuje, že poistné sa platí formou preddavkou a u vybraných kategórii poistencov sa v zmysle § 19 zákona č. 580/2004 Z.z. vykoná ročné zúčtovanie, ktorým sa vyrovná prípadný nedoplatok/ preplatok, ktorý vychádza z podaného daňového priznania. Viac o ročnom zúčtovaní si môžete prečítať
Spôsob určenia vymeriavacieho základu platiteľa poistného
To znamená, že kľúčovou otázkou pre podnikateľa je kedy neplatí preddavky na zdravotné poistenie
Zákon 580/2004 Z.z. v aktuálnom znení pozná len dva prípady kedy osoba neplatí preddavky na zdravotné poistenie
16 ods. 5 zákona č. 580/2004 Z.z. Ak samostatne zárobkovo činná osoba nevykonávala samostatnú zárobkovú činnosť v období uvedenom v odseku 2 písm. b) alebo jej základ dane v období uvedenom v odseku 2 písm. b) nie je známy, výšku preddavkov v uvedenom období si určí táto osoba sama.
16 ods. 9 zákona č. 580/2004 Z.z. Platiteľ podľa § 11 ods. 1 písm. b) nie je povinný odvádzať preddavok na poistné, ak výška preddavku nedosahuje aspoň 3 eurá.
Vzhľadom na to, v prvom roku podnikania nebol podnikateľov vymeriavací základ známy môže si určiť výšku preddavkov sám ( teda i nulové ) . Z ročného zúčtovania zdravotného poistenia, môže vyjsť o to väčší nedoplatok, čiže je to relatívna výhoda. Uvedené sa zmení vykonaním ročného zúčtovania v nasledovnom roku. V roku nasledujúcom po vykonaní ročného zúčtovania je však jeho vymeriavací základ známy ,a tu môžu nastať dve situácie
Ide o platiteľa poistného v zmysle § 11 ods. 2 písm. b) zákona č. 580/2004 Z.z. ( SZČO ) , ktorý nie zároveň zamestnancom, ani poistencom štátu v zmysle § 11 ods. 7 zákona č. 580/2004 Z.z. o zdravotnom poistení. Tento platiteľ má stanovené preddavky na poistné v rozsahu najmenej minimálnych preddavkov na poistné
Uvedené vyplýva z § 16 ods. 2 písm. b) zákona č. 580/2004 Z.z. citujem
V spojení s § 16 ods. 8 písm. b) zákona č. 580/2004 Z.z. citujem
SZČO začala podnikať a počas prvého roka podnikania – rok 2014 dosiahla príjem5200 Eur a základ dane 250 Eur . Nie je zamestnancom ani poistencom štátu.
Výpočet preddavku
5200/1,486=3499,32 Eur – vymeriavací základ po redukcii
3499,32*14% = 489,90 Eur – výška poistného
489,90/12=40,82 Eur
Uvedený preddavok je nižší ako minimálny preddavok a preto bude preddavok na poistné určený v rozsahu zákonného minimla 57,68 Eur a od 1.1.2016
Ide platiteľa poistného uvedeného v § 11 ods. 2 zákona č. 580/2004 Z.z. ( SZČO) , ktorý je zaroveň zamestnancom alebo poistencom štátu – typicky študent, matka rodičovskon príspevku, dôchodca.
Tento SZČO je povinný platič preddavky na poistné. nie však vo výške zákonného minima, ale iba vo výške vyplývajúcej z dosiahnutého príjmu, pretože v zmysle § 16 ods. 8 písm. c) zákona č. 580/2004 Z.z. citujeme
samostatne zárobkovo činnej osoby, ktorá je súčasne zamestnancom alebo poistencom štátu podľa § 11 ods. 7, je najviac vo výške určenej sadzbou poistného [§ 12 ods. 1 písm. c)] z päťnásobku priemernej mesačnej mzdy,
Je to danné tým, že takéto SZČO nemá určený určený minimálny preddavok na poistné na zdravotné poisteniue, ale len maximálny preddavok na poistné .Ide o takzvaný súbeh kategórií.
SZČO začala podnikať a počas prvého roka podnikania – rok 2014 dosiahla príjem5200 Eur a základ dane 250 Eur . Je zároveň študentom a teda i poistencom štátu
Uvedený preddavok je nižší ako minimálny preddavok a keďže ide o osobu v súbehu kategórií platí preddavok na poistné v skutočnej výške a nie vo výške zákonného minima.
Previous Nesúhlas zamestnávateľa so skončením pracovného pomeru dohodou
Next Opravné položky